CELEX: 62009CN0459
Language: et
Date: 2009-11-24 00:00:00
Title: Kohtuasi C-459/09 P: Dominio de la Vega, S.L. 24. novembril 2009 esitatud apellatsioonkaebus Euroopa Ühenduste Esimese Astme Kohtu (seitsmes koda) 16. septembri 2009 . aasta otsuse peale kohtuasjas T-458/07: Dominio de la Vega, S.L. versus Siseturu Ühtlustamise Amet (kaubamärgid ja tööstusdisainilahendused) ja Ambrosio Velasco, S.A.

30.1.2010   
            
            
               ET
            
            
               Euroopa Liidu Teataja
            
            
               C 24/35
            
         Dominio de la Vega, S.L. 24. novembril 2009 esitatud apellatsioonkaebus Euroopa Ühenduste Esimese Astme Kohtu (seitsmes koda) 16. septembri 2009. aasta otsuse peale kohtuasjas T-458/07: Dominio de la Vega, S.L. versus Siseturu Ühtlustamise Amet (kaubamärgid ja tööstusdisainilahendused) ja Ambrosio Velasco, S.A.
   (Kohtuasi C-459/09 P)
   2010/C 24/64
   Kohtumenetluse keel: hispaania
   
      Pooled
   
   
      Apellant: Dominio de la Vega, S.L. (esindajad: advokaadid E. Caballero Oliver ja A. Sanz-Bermell y Martínez)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused) ja Ambrosio Velasco, S.A.
   
      Apellandi nõuded
   
   
               —
            
            
               tühistada 16. septembri 2009. aasta otsus asjas T-458/07 tervikuna ja seega
            
         
               —
            
            
               teha vaidluse asjus lõplik otsus, tunnistades, et vastandatud kaubamärgid ei ole sarnased ning seega ei ole segiajamise tõenäoline, lubada ühenduse kaubamärgi nr 2 789 576„Dominio de la Vega” registreerimist klassi 33 kuuluvatele kaupadele, kuna määruse (EÜ) nr 40/94, nüüd määruse (EÜ) no 207/2009 artikli 8 lõike 1 punktis b sätestatud keeld sellele ei kohaldu;
            
         
               —
            
            
               vajadusel ja teise võimalusena saata asi Euroopa Ühenduste Esimese Astme Kohtule tagasi, et viimane teeks otsuse Euroopa Kohtu formuleeritud siduvate kriteeriumite kohaselt;
            
         
               —
            
            
               mõista nii käesoleva instantsi kui Euroopa Ühenduste Esimese Astme Kohtu menetlusega seotud kulud sõnaselgelt välja ühtlustamisametilt ja menetlusse astujalt.
            
         
      Väited ja peamised argumendid
   
   
               1.
            
            
               Varem kehtinud määruse nr 40/94 (1), asendatud määrusega nr 207/2009 (2), artikli 8 lõike 1 punkti b ja lõike 2 punkti a alapunktide i ja ii rikkumine. Varasem kaubamärk, millel käeolev vastulause põhineb, on ühenduse kaubamärk. Vaidlustatud kohtuotsuses on rikutud õigusnormi, kuna jäeti arvestamata, et tegemist on ühenduse kaubamärgiga ning seega võeti vastandatud kaubamärkide segiajamise tõenäosuse hindamisel arvesse väära avalikkust, keda käesoleval juhul kohaldatava ühenduse kaubamärgi määruse kohaselt ei tuleks arvesse võtta.
            
         
               2.
            
            
               Õigusnormi rikkumine esitatud tõendite asjakohasuse ja vastuvõetavuse osas, mille tõttu anti tõenäosusele, et Hispaania tarbija ajab tähised segi, väär hinnang. Esimese Astme Kohus moonutas tõendeid kaubamärkide kooseksisteerimise kohta Hispaanias ning seega rikuti määruse nr 40/94, nüüd määruse nr 207/2009, artikli 8 lõike 1 punkti b.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).
   
      (2)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (kodifitseeritud versioon) (EMPs kohaldatav tekst) (ELT L 78, lk 1).